ועדת הכספים, כנסת 23, פרוטוקול מספר 69, 2020-06-15 11:20

משה גפני: הארכת מועדים לפי חוק מימון מפלגות, התשל"ג-1973.

מאור חמו: אני פה בשם כל המפלגות, לא רק בשם הליכוד, לעניין דחיית המועדים הקבועים בחוק להגשת הדוחות הכספיים של המפלגות לכנסת ה-21, ה-22, ה-23, ושלוש תקופות הביניים: ינואר עד אפריל 2019, מאי עד ספטמבר 2019, ואוקטובר 2019 עד מרץ 2020.

מאור חמו: יש פה סך הכל שישה דוחות שאנחנו צריכים להגיש.

מאור חמו: בגלל רציפות הבחירות בשנה האחרונה, בכלל שכל פעם עבדנו על מערכת חדשה, עוד לא הצלחנו לעבור על החומרים ולבקר את הדוחות הכספיים.

מאור חמו: כל המפלגות ביקשו מכבוד היושב-ראש וממבקר המדינה לדחות את כל ששת הדוחות למועד אחד, ל-31 בינואר 2021.

מאור חמו: מבקר המדינה ביקש שהכנסת ה-21, הכנסת ה-22 והתקופות השוטפות הנלוות אליה יוגשו בסוף אוגוסט השנה, והכנסת ה-23 עם התקופה השוטפת הנלווית אליה תוגש ב-31 בדצמבר.

מאור חמו: אנחנו מבקשים מהוועדה ומחנה רותם, נציגת מבקר המדינה, להגיע להסכמה על מועד מוסכם מאוחר יותר, כי לא נצליח לעשות את זה, מדובר בהמון המון עבודה, בהמון המון דוחות לעשות.

משה גפני: גם ביקשתם לאחד דוחות.

מאור חמו: נכון, ביקשנו לאחד דוחות, אבל אי אפשר לעשות את זה, בטח לא בזמן כזה.

חנה רותם: כמו שמאור הציג את זה, המפלגות פנו בבקשה לקבל ארכה להגשת כל הדוחות הכספיים.

חנה רותם: ועדת הכספים כבר אישרה ארכה אחת.

חנה רותם: חלף הרבה זמן ממערכות הבחירות.

חנה רותם: אנחנו מבינים את הקושי, אנחנו מבינים את ההשפעות של תקופת הקורונה, אבל יחד עם זה אנחנו סבורים שצריך להגיש עבור הכנסת ה-21 והכנסת ה-22 מוקדם יותר, ועבור הכנסת ה-23 לתת את הארכה עד ה-31 לדצמבר.

משה גפני: מה המועדים שאת מבקשת?

חנה רותם: מבקר המדינה סבור שיש להגיש את הדוחות הכספיים עבור הכנסת ה-21 וה-22 לא יאוחר מ-31 לאוגוסט, ולגבי הכנסת ה-23 והתקופה השוטפת שנלווית אליה – ב-31 לדצמבר.

ינון אזולאי: הייתה הצעה שהכל יוגש יחד ב-31 לדצמבר.

ינון אזולאי: את מכירה את זה?

חנה רותם: כן, עלתה הצעה כזאת.

חנה רותם: הבקשה המקורית של המפלגות הייתה 31 לינואר 2021.

חנה רותם: אנחנו מבינים את הבעייתיות של המפלגות, אבל מצד שני הציבור רוצה ומבקש לדעת מה היו ההוצאות של המפלגות בתקופות האלו.

ינון אזולאי: רק בפברואר 2020 הגישו את הבחירות לרשויות המקומיות שנערכו ב-2018.

שלמה קרעי: מתחילים לבדוק אותן רק השבוע.

חנה רותם: גם לגביהן הם ביקשו ארכה לא מבוטלת.

ינון אזולאי: אולי אפשר להגיע פה לפשרה.

ינון אזולאי: התחנה הזאת של אוגוסט קצת מקשה על המפלגות.

ינון אזולאי: האם אתם מוכנים שהכל יחד יהיה ב-31 לדצמבר, בסוף השנה הנוכחית?

חנה רותם: אני מניחה שמבקר המדינה יסכים ל-31 בדצמבר לגבי שלושת הדוחות, רק נצטרך לבקש מהוועדה ארכה לגבי הגשת הדוח שלנו, כי זה מטיל עליו עבודה רבה בתקופה הזאת.

חנה רותם: אנחנו מבקשים מהוועדה לתת לנו 32 שבועות במקום 22 שבועות להגשת דוח מבקר המדינה.

משה גפני: בסדר, אנחנו עושים את זה בהסכמה.

חנה רותם: 31 בדצמבר, ו-32 שבועות לדוח שלנו.

משה גפני: מאור, זה בסדר?

מאור חמו: בסדר גמור.

משה גפני: מי בעד ההצעה הזאת, ירים את ידו?

משה גפני: מי נגד, מי נמנע?

משה גפני: ההצעה אושרה.

משה גפני: ההצעה הזאת אושרה.